მაჩალო

მაჩალო () — საჭმელი სოკო ხეთამხალისებრთა ოჯახისა. ფართოდაა გავრცელებული ევროპაში, ასევე დაფიქსირებულია აშშ-სა და მექსიკაში.

იზრდება დამპალ ხეებზე ზაფხულ შემოდგომით, საჭმელად გამოიყენება ახალი. მეტად წააგავს კალმახა-სოკოს და მის მსგავსად მისდევენ ხელოვნურად მოყვანას საწარმოო მასშტაბით.

სოკო პირველად აღწერა ფრანგმა მიკოლოგმა ჟან-ჟაკ პოლემ 1793 წელს როგორც Dendrosarcos cornucopiae.

სამეცნიერო სინონიმები:
 Agaricus dimidiatus  Bull. (1791)
 Dendrosarcus cornucopiae  Paulet (1793)
 Agaricus cornucopiae (Paulet) Pers. (1828)
 Pleurotus sapidus (Paulet) Sacc. (1887)
 Dendrosarcus sapidus  Kuntze (1898)

 აღწერა 
ქუდის დიამეტრი — 4-10 სმ-მდე აღწევს, თავდაპირველად ამობურცული, შემდეგ ძაბრისებრი, სადა, დასაწყისში მოთეთროა, შემდეგ მკრთალ ჟანგმიწისფერი ან მკრთალ-ყავისფერი.

ფეხის სიგრძე — 2-5 სმ, სისქე —1,5-2 სმ. ცენტრალური ან ექსცენტრული, სადა, მიმაგრების ადგილას ქეჩისებრი, მოთეთრო.

ფირფიტები დაღმავალი, ვიწრო, მოთეთრო-კრემისფერი.

რბილობი მოთეთროა, ფქვილის სუნითა და გემოთი.See 

სპორები — ცილინდრული ან წაგრძელებული, კვერცხისებრი, ზოგჯერ ოდნავ მოღუნული, უფერული, მოიისფრო, ან მოთეთრო ელფერით, 8-11X3,5-5 მკმ.

მსგავსი სახეობები

გავრცელება და ეკოლოგია
საპროტროფია. ფართოდაა გავრცელებული ევროპაში, ასევე დაფიქსირებულია აშშ-სა და მექსიკაში.See the Global Biodiversity Information Facility page, which provides hyperlinks to records with geographical location. იზრდება დამპალ და გამხმარ ხეებზე, მათ შორის მუხაზე, წიფელსა და თელაზე. ველურ ბუნებაში სოკო აგრეთვე იზრდება ფოთლოვან ხეებზე.

 გალერეა 

 ლიტერატურა 



რესურსები ინტერნეტში

მაჩალო  — Fungi.Biodiversity-Georgia.net 

სქოლიო

კატეგორია:საჭმელი სოკოები
კატეგორია:ხეთამხალისებრნი